डीपीएस ने 6 से 8 क्लास में लगाई एनसीईआरटी बुक्स
गौरव भाटिया | चंडीगढ़ b.gaurav@dbcorp.in
यूटीएजुकेशनडिपार्टमेंट चाहे शहर के प्राइवेट स्कूलों में नेशनल काउंसिल ऑफ एजुकेशनल रिसर्च एंड ट्रेनिंग (एनसीईआरटी) की बुक्स लगवा पाए हों लेकिन शहर के एक प्राइवेट स्कूल ने इसकी पहल कर दी है। दिल्ली पब्लिक स्कूल (डीपीएस) सेक्टर-40 ने अपनी तीन क्लासेज में सभी एनसीईआरटी की बुक्स लगा दी हैं। ऐसा पहला बार हुआ है कि शहर के किसी प्राइवेट स्कूल ने ऐसा सराहनीय कदम उठाया हो। गौरतलब है कि पिछले साल तक स्कूल कैंपस में ही प्राइवेट पब्लिशर्स की बुक्स बेची जाती थीं। इस साल किसी बुक शॉप से टाइअप नहीं किया है।
पांच साल से कॉन्वेंट पढ़ा रहे एनसीईआरटी...
शहरमें चार कॉन्वेंट स्कूल हैं। इनमें शामिल हैं सेंट जॉन्स स्कूल सेक्टर 26, कार्मल कॉन्वेंट स्कूल सेक्टर 9, सेक्रेड हार्ट स्कूल सेक्टर 26 और सेंट एन्स स्कूल सेक्टर 32। इन चारों स्कूलों में पिछले पांच साल से 6वीं से 12वीं तक सभी क्लासेज में एनसीईआरटी बुक्स पढ़ाई जा रही हैं। सेंट जॉन्स स्कूल की प्रिंसिपल कविता दास ने कहा कि 6वीं के बाद की क्लासेज में एनसीईआरटी की बुक्स हर लिहाज से ठीक है, इसलिए 5 साल से हम एनसीईआरटी बुक्स ही पढ़ा रहे हैं।
नोटबुक्स का साइज
स्कूलने अपनी वेबसाइट पर बुक्स और नोटबुक्स की लिस्ट डाल दी है। इस लिस्ट के तहत स्कूल ने क्लास वाइज नोटबुक्स की क्वांटिटी देने के साथ ही उसकी डायमेंशंस भी दे दी हैं। ऐसा इसलिए ताकि स्टूडेंट्स की नोटबुक्स एक जैसी रहे।
6वीं, 7वीं और 8वीं में पूरी तरह से एनसीईआरटी की बुक्स लगाई गई हैं। मैथ्स, साइंस, हिस्ट्री, सिविक्स, ज्योग्राफी, हिंदी और संस्कृत की पढ़ाई अब एनसीईआरटी के जरिए ही होगी। इसका सीधा फायदा पेरेंट्स को मिलेगा, क्योंकि एनसीईआरटी की बुक्स की कीमत प्राइवेट पब्लिशर्स की बुक्स के मुकाबले काफी कम है। एनसीईआरटी की बुक्स 50 रुपए से ज्यादा नहीं है, जबकि प्राइवेट पब्लिशर्स के सब्जेक्ट्स की बुक्स 150 से 400 रुपए तक जाती है। हालांकि इन क्लासेज में इंग्लिश लिट्रेचर की बुक्स एक प्राइवेट पब्लिशर की लगाई है। वहीं, पंजाबी, फ्रेंच और जर्मन की बुक्स प्राइवेट पब्लिशर्स की हैं क्योंकि एनसीईआरटी इन सब्जेक्ट्स में बुक्स छापता ही नहीं है। फिर भी अगर कोई स्टूडेंट प्राइवेट पब्लिशर्स की बुक्स पढ़ना चाहता है तो उसे ऑप्शन दी गई है कि वह चाहे तो इसे खरीद सकता है। वहीं, दूसरी ओर 9वीं से 12वीं क्लासेज में तो पहले से ही सभी सब्जेक्ट्स में एनसीईआरटी सीबीएसई की बुक्स पढ़ाई जा रही हैं।
^हमने डिटेल में एनालिसिस किया और पाया कि एनसीईआरटी की बुक्स स्टूडेंट्स के लिए बिल्कुल सही हैं। इसके साथ ही पेरेंट्स के लिए यह इकोनॉमिकल भी हैं, क्योंकि इनकी कीमत काफी कम है। नोटबुक्स के साइज भी बता दिए गए हैं, ताकि वह कहीं से भी इसे खरीद सकें। ^ -रीमादीवान, प्रिंसिपल, दिल्ली पब्लिक स्कूल सेक्टर 40
गुड एग्जाम्पल
hne_Deva awa_Deva hin_Deva bho_Deva hin_Deva kas_Deva hin_Deva hin_Deva hin_Deva kas_Deva